b'\n_START_ARTICLE_\nJernej Novak (glasbenik)\n_START_SECTION_\n\xc5\xbdivljenje in delo\n_START_PARAGRAPH_\nNovak je v Ljubljani 3 leta obiskoval orglarsko \xc5\xa1olo in 2 leti \xc5\xa1olo Glasbene matice, pozneje se je glasbeno \xc5\xa1e izpopolnil v New Yorku. Bil je ve\xc4\x8d let kapelnik pri National Band & Orchester Sheboygan, Leadville, Aurora, ZDA. Po vrnitvi v domovino je kot revizor slu\xc5\xbeboval pri Zadru\xc5\xbeni zvezi v Ljubljani ter se isto\xc4\x8dasno tu in tam udejstvoval kot organist in pevovodja. Zlo\xc5\xbeil je ve\xc4\x8d samospevov s klavirsko spremljavo ter nekaj del za salonski orkester.'